GiliGold/VAD_KnessetCorpus huggingface dataset:
מוחמד מנע: מה זה יחסי לתקופה?
ציון פיניאן: סליחה, אני מבקש לא להפריע לו.
ציון פיניאן: כשתקבל רשות דיבור תדבר.
ציון פיניאן: אני מבקש לא להפריע לו.
ציון פיניאן: הוא ישב בשקט ושמע את כולנו.
כפיר מצוינים: הוא שואל שאלה נכונה.
כפיר מצוינים: לצורך העניין, אם גובה הארנונה צריך להיות איקס, עושים את זה איקס חלקי 4 לפי רבעון ומתוך האיקס חלקי 4 האלה, 20% זאת הגבייה.
כפיר מצוינים: עניתי לך על השאלה?
מוחמד מנע: לא.
כפיר מצוינים: אחרי זה תשאל שוב שאני אבין, בסדר?
ציון פיניאן: כן, תמשיך בבקשה.
כפיר מצוינים: עניין הגבייה זה דבר שאפשר לפתור אותו על ידי העמקת הגבייה.
כפיר מצוינים: לקחת חברת גבייה ולעשות עיקולים ודברים שלא בוצעו מאז שנכנס ראש הרשות לתפקיד, לא בוצעו מאז שפורקה רשות אל שאגור.
כפיר מצוינים: דבר נוסף, כמו שידוע לכם, יש תאגידי מים ואני אסביר גם למה זה קשור.
כפיר מצוינים: תאגיד מים לקח על עצמו את כל ניהול תשתיות המים, את ההיטלים, את הגבייה ומשום מה יש עדיין שלושה עובדים ברשות שקשורים למנהלת המים והביוב שלא פוטרו, עדיין מועסקים.
ציון פיניאן: מטעם מי?
ציון פיניאן: מכספי הרשות?
כפיר מצוינים: מכספי הרשות.
ציון פיניאן: ולא עברו לתאגיד?
כפיר מצוינים: לא עברו לתאגיד.
כפיר מצוינים: אחד צריך לעבור לתאגיד, שלושה צריכים להיות מפוטרים ולא פוטרו.
כפיר מצוינים: דבר נוסף, ואני לא יודע אם אתם מודעים לזה, אבל אין גזבר, אין גזבר לרשות.
ציון פיניאן: מה הסיבה?
כפיר מצוינים: היה גזבר ברשות אל שאגור של עיריית אל שאגור.
כפיר מצוינים: הוא הגיש מועמדות למכרז להיות גזבר במג'ד אל כרום.
קריאה: הוא נפסל.
כפיר מצוינים: הוא לא נפסל, לא נפסלה מועמדותו.
כפיר מצוינים: צריכה להיות ועדה, הגזבר נמצא בחופשת מחלה במשך – תקנו אותי אם אני טועה – כבר שלושה-ארבעה חודשים.
מוחמד מנע: משהו כזה.
כפיר מצוינים: נכון?
כפיר מצוינים: זו הסיבה שלא קיימו ועדה, שום דבר.
ציון פיניאן: איך החשב המלווה עובד בלי גזבר?
כפיר מצוינים: החשב המלווה מתפקד כגזבר.
כפיר מצוינים: זה לא דבר שהוא חייב לעשות, אבל הוא עושה את זה כי אכפת לו לצורך העניין.
כפיר מצוינים: דרך אגב, אם אנחנו גם מדברים על גרעון נצבר של 90 מיליון שקלים, אכן זה גרעון שהם ירשו מעיריית אל שאגור, אבל יש אצלי כאן פקס, ששלחו לשלוש הרשויות – לדיר אל אסאד, לבנע ולא שאגור – וביקשו את כל הדוחות הכספיים כדי להוציא דוח מסודר של הגרעון הנצבר, של הגרעונות השוטפים, של כל מה שצריך להסדיר, גם את תיק האיחוד, דרך אגב.
כפיר מצוינים: בינתיים קיבלו רק באופן חלקי את הדוחות מהרשויות, כולל מג'ד אל כרום.
כפיר מצוינים: משרד הפנים לא יכול לטפל במספרים האלה אם הוא לא יודע את המספרים המדויקים.
כפיר מצוינים: דבר בסיסי, כמו להגיש את הדוח, מג'ד אל כרום לא עשתה.
כפיר מצוינים: העמקת גבייה היא לא עשתה, פיטורים של עובדים, שלא צריך בכלל...
כפיר מצוינים: זה באופן ברור...
ציון פיניאן: כמה להערכתכם הוא צריך לפטר?
כפיר מצוינים: אמרתי, שלושה עובדים של תאגיד המים.
קריאה: אבל הם בתאגיד.
ציון פיניאן: זה לא משנה, כי הם מקבלים משכורת מהרשות ואז הם על המכסה של הרשות.
כפיר מצוינים: לגבי עובדים אחרים, אין לי כאן דוח מדויק של שם עובד, תפקידו והיקף המשרה.
ציון פיניאן: לא, לא, אני מדבר על מספרים.
כפיר מצוינים: אין לי הערכה כרגע, אבל אני יודע שיש לפחות עשרה עובדים בסך הכל שאפשר לפטר.
מגלי והבה: מאיפה המספר הזה?
כפיר מצוינים: אני לא אכנס כאן לכל מיני דברים – עובדים שנמצאים בחופשות מחלה, לא רק הגזבר, היועץ המשפטי לצורך העניין ש- - -
מגלי והבה: למה אתה סוטה מהנושא?
מגלי והבה: הוא פיטר את כל העובדים, שלח אותם הביתה.
מגלי והבה: פתרת את הבעיה של מה שמגיע להם מהאוצר?
מסעוד גנאים: מה עם המשכורות?
מסעוד גנאים: אתה לא נותן תשובה על המשכורות.
מגלי והבה: אתה מבלבל את המוח, במילים אחרות.
מגלי והבה: סלח לי על ההתפרצות הזאת, הלא פרלמנטרית, אבל אתה אפילו לא יודע מה שמו של ראש המועצה.
כפיר מצוינים: סליחה, אני נמנעתי מלדבר ככה ואני מבקש שלא תדבר אליי ככה.
ציון פיניאן: סליחה, סליחה, מה שמותר לחבר כנסת אסור לך.
מגלי והבה: תפטר את העובדים.
כפיר מצוינים: בשורה התחתונה מה שאני רוצה להגיד הוא שקודם כל משרד הפנים עוזר לרשות שעוזרת לעצמה.
כפיר מצוינים: תעמיקו את הגבייה, תתייעלו.
כפיר מצוינים: זה, אגב, עוד לפני שבכלל ניכנס לתכנית הבראה, שבה השינויים יהיו הרבה יותר מרחיקי לכת.
כפיר מצוינים: לא מדובר עכשיו על תכנית הבראה, מדובר על דברים בסיסיים.
ציון פיניאן: סליחה, אני מבקש לקצר.
מוחמד מנע: אני חייב- - -
חיים אורון: איך קוראים לך?
כפיר מצוינים: כפיר.
חיים אורון: דקה, תן לנו לעזור לך אחרת לא נתרום לדיון.
ציון פיניאן: באו לפה כדי לעזור לך.
ציון פיניאן: כל הערה שלך יכולה לגרור שאלות של משרד הפנים.
חיים אורון: רגע, רגע, הגישו לנו דוח גבייה מינואר 2010 עד יוני 2010 ויש פה סך הכל גבייה של 8 מיליון שקל לפי מה שכתוב פה.
מסעוד גנאים: זה הגיע ממשרד הפנים?
חיים אורון: החלק של החובות הדחויים בתוך הסיפור הזה הוא בערך חצי.
ציון פיניאן: כלומר, השוטף הוא חצי.
חיים אורון: 3 מיליון, אם אני קורא נכון את המספרים.
מוחמד מנע: כן, כן.
חיים אורון: אני צדקתי?
מגלי והבה: כן, כן.
חיים אורון: אני לא יודע כמה גבו קודם, האם ה-7 מיליון האלה הם 19% או שה-7 מיליון האלה...
כפיר מצוינים: שוב, תקנו אותי אם אני טועה.
כפיר מצוינים: אני מניח שמדובר גם בגבייה מפיגורים.
ציון פיניאן: הוא אמר שזה היה כמעט 4 מיליון גבייה.
חיים אורון: זה דוח מסודר.
כפיר מצוינים: מה שהם גובים זה מהשוטף.
חיים אורון: אני לא רוצה ליפול לפינה שאנחנו נהיה פה עכשיו צוות הבראה.
חיים אורון: הוא ביקש לשבת אתכם ועם משרד הפנים ועם ההסתדרות מחר ולדון בכל הדברים.
חיים אורון: על ההוא מתאגיד המים ועל ההוא מהתאגיד הזה.
חיים אורון: אנחנו פה לא יודעים לפתור את העניין.
חיים אורון: לנו יש שאלה אחת נורא פשוטה: יש פיגור במשכורת של שבעה חודשים, אתה אומר שזה פיגור, שהוא בעצם בתקופה השוטפת.
חיים אורון: הוא מסביר לנו שהוא שילם את המשכורות של העבר וצבר...
חיים אורון: גם אני הייתי עושה הדבר.
חיים אורון: הוא חייב למישהו פה מיוני 2009, הוא נותן לו את 2009.
חיים אורון: אחר כך הוא נותן עוד 2009 וכשהוא גומר לשלם את 2009 הוא מתחיל לשלם את 2010.
חיים אורון: אין לך מחלוקת אתו על כך שהוא שילם 11 משכורות בתשעה חודשים.
כפיר מצוינים: אין מחלוקת.
חיים אורון: עכשיו תעזרו לו.
חיים אורון: זה מה שאנחנו רוצים, זה הכל.
חיים אורון: אני לא יודע כמה זה משכורת חודשית?
מוחמד מנע: 900 אלף שקל.
חיים אורון: 900 אלף שקל זה משכורת חודשית.
חיים אורון: תעזרו לו לשלם.
ציון פיניאן: זאת עלות או בנק?
מוחמד מנע: עלות.
ציון פיניאן: עלות משכורת חודשית.
חיים אורון: עלות משכורות חודשית עומדת על 900 אלף שקל.
חיים אורון: תעזרו לו בעניין המשכורות החודשיות ותגידו לו: אתה תקבל בשלושה חודשים קידום תקציבים, תשלם את המשכורות לשלושה חודשים.
חיים אורון: נשלח אתכם לשבת בחדר אחר ותפתרו את כל הריבים ביניכם.
כפיר מצוינים: קודם כל, אין בעיה לשבת בחדר אחר ולפתור את הבעיות.
כפיר מצוינים: אגב, אין ריבים בינינו ובסך הכל המטרה של משרד הפנים היא גם לעזור לרשויות המקומיות.
אחמד טיבי: אבל טוב שתשבו כולכם ביחד וזה מה שהיושב ראש יציע.
ציון פיניאן: זה מה שאנחנו נציע.
כפיר מצוינים: דבר נוסף וכמו שאמרתי קודם, בשביל זה גם הזמנתם את נציג משרד הפנים ואת נציג משרד האוצר, כדי שניתן תשובות לעניין הזה וגם ניתן פתרונות.
כפיר מצוינים: אני לא חושב שאנחנו צריכים להתבייש בזה שאחד הפתרונות הוא, כן, העמקת הגבייה.
ציון פיניאן: אני חושב שזאת חובה, לא צריך להתבייש.
מוחמד מנע: פשוט המידע שלך לא מדויק.
ציון פיניאן: ראש העיר אמר שהוא קיבל את כמעט באפס והוא הגיע ל-50%, זה הישג.
כפיר מצוינים: רגע, רגע, סליחה, אנחנו מדברים כאן על הנתונים.
ציון פיניאן: מה האחוז השוטף?
ציון פיניאן: אתה אומר שהאחוז השוטף הוא 19%?
כפיר מצוינים: 19%.
ציון פיניאן: חבר הכנסת אורון שואל אותך האם ה-3 מיליון שאינם קשורים לחובות העבר, הם ה-19%?
כפיר מצוינים: מה שמסומן אצלי זה 1.786 מיליון.
ציון פיניאן: זה ה-19%?
כפיר מצוינים: זה ה-19%.
מוחמד מנע: זה השוטף?
מוחמד מנע: זאת השאלה הראשונה שלי.
כפיר מצוינים: זה השוטף, כן.
מוחמד מנע: זה יותר מ-19%.
מוחמד מנע: תבדוק.
כפיר מצוינים: רגע, שנייה.
כפיר מצוינים: דיברתם על 50% ואתם אומרים ש-50% כוללים גם את ה...
ציון פיניאן: אנחנו רוצים להתקדם.
ציון פיניאן: אני רוצה לשמוע גם את נציג האוצר וישנם חברי כנסת שרוצים להתבטא.
כפיר מצוינים: רק דבר אחרון.
ציון פיניאן: אבל בקצרה.
ציון פיניאן: הבעיה ידועה, הבעיה עמוקה ואנחנו מכירים אותה.
כפיר מצוינים: חשוב שתבינו גם את פוטנציאל הגבייה.
ציון פיניאן: מה החישוב השנתי?
כפיר מצוינים: החיוב השנתי הוא 15 מיליון פלוס 50 מיליון חובות של תושבים.
ציון פיניאן: לא, חיוב שנתי שוטף.
ציון פיניאן: 15 מיליון?
כפיר מצוינים: 15.172 מיליון.
ציון פיניאן: אתה אומר שהחיוב השנתי הוא 15 מיליון שקל והגבייה היתה 1.7 מיליון.
ציון פיניאן: אלה ה-19%?
כפיר מצוינים: כן.
חיים אורון: אגב, לנו כתוב 12 מיליון אבל לא חשוב.
חיים אורון: "חיוב ארנונה כולל לשנת 2010 – 12,386 מיליון, אבל עזוב.
חיים אורון: לכן אני לא רוצה לשבת פה על מספרים.
ציון פיניאן: נכון, זה לא משנה.
ציון פיניאן: אני מבקש לתת את רשות הדיבור לחבר הכנסת מסעוד גנאים ולאחר מכן ידבר נציג האוצר.
מסעוד גנאים: אני אקצר משום שאנחנו גם רוצים לשמוע את נציגי העובדים משום שהם העיקר והסבל שלהם הוא שהביא אותנו כולנו לכאן.
מסעוד גנאים: לא שמעתי ממשרד הפנים את הראייה שלהם, כאילו ראש העיר או ראש המועצה הוא רק גובה וזהו.
מסעוד גנאים: אני חושב שיש בעיה בזה.
מסעוד גנאים: אני רוצה להחזיר את כולנו ואני מבקש גם במסקנות של הוועדה גם להתייחס לחוק פירוק עיריית אל שאגור, משום שהחוק הזה לא יושם.
מסעוד גנאים: יש שם מענקי הסתגלות, שמשרד הפנים אמור להזרים לשלוש המועצות ואני חושב שחוק פירוק אל שאגור לא יושם על ידי משרד הפנים ומשרד האוצר, ולשם, לדעתי, צריך לכוון את העניין.
מסעוד גנאים: שנית, ראש מועצה שמתחיל במרץ, רוצה לתקן ורוצה לעשות דברים, צריך לתמוך בו ולא להתנכל לו או להעניש אותו.
מסעוד גנאים: באמת, אני גם רוצה לשמוע את נציגי העובדים והאוצר.
ציון פיניאן: תודה רבה, נציגי העובדים בבקשה.
ריאן כמאל: אתה מעוניין לשמוע את מרכז השלטון המקומי?
ציון פיניאן: אני יודע מה הם רוצים לומר, אבל אני אשמע גם אותם.
ציון פיניאן: נא להציג את השם לפרוטוקול.
סלאמה יוסרא: שלום לכולם, אני סלאמה יוסרא, יושבת ראש ועד העובדים במועצה המקומית מג'ד אל כרום.
סלאמה יוסרא: באתי היום מכפר קטן בצפון לייצג את חבריי בעבודה.
ציון פיניאן: סליחה, יש לי שאלה שלא שאלנו: מה מספר התושבים?
מוחמד מנע: 14 אלף.
סלאמה יוסרא: כפר קטן בצפון עם 14 אלף תושבים.
סלאמה יוסרא: באתי לייצג את 170 עובדי המועצה המקומית מג'ד אל כרום.
סלאמה יוסרא: באתי לפה לשקף את כאבם של העובדים, שלא קיבלו משכורות במשך שבעה חודשים.
סלאמה יוסרא: באתי היום לכנסת, לכאן, למקום שממנו חוקקו חוקים שישמרו על הזכויות של העובדים בדרך כלל במדינת ישראל.
סלאמה יוסרא: באתי להעביר את כאבם ולהעביר לכבודכם את צעקות הכאב של הילדים שלנו, של עשרות ילדים ממג'ד אל כרום, ילדינו, ילדי עובדי הציבור, ששירתו את כל התושבים בכפר ונהפכו לעניים ולמושפלים ביותר בכפרנו הקטן.
סלאמה יוסרא: הילדים חסרי אונים וכל אשמתם היא שההורים שלהם הם עובדי המועצה המקומית מג'ד אל כרום ובדרך כלל עובדי ציבור.
סלאמה יוסרא: הם שירתו ועבדו שנים רבות בעבודה לציבור.
סלאמה יוסרא: הילדים מתביישים היום להגיד שההורים שלהם עובדים במועצה המקומית מג'ד אל כרום.
סלאמה יוסרא: הילדים חסרי אונים וכל אשמתם היא שההורים שלהם באמת עובדים במועצה.
סלאמה יוסרא: הילדים האלה, שחיים במדינת ישראל, המכבדת את כל אזרחיה, שללה מהם את הזכויות הבסיסיות שלהם – אוכל ולימודים – כמו כל הילדים במדינה הזאת.
סלאמה יוסרא: באתי לייצג עשרות פנסיונרים, ההורים שלנו, הסבים של הילדים שלנו.
סלאמה יוסרא: אשמתם הגדולה היתה ששרפו שנים רבות בעבודה למען הציבור.
סלאמה יוסרא: פנסיונרים, שלא ציפו שיגיע היום והם לא ימצאו בכיס שלהם כסף לקנות תרופות וללכת לעשות בדיקות רפואיות.
סלאמה יוסרא: פנסיונרים שעבדו שנים רבות ולא ציפו שיגיע היום והילדים שלהם יעזרו להם להתפרנס.
סלאמה יוסרא: באתי לייצג עשרות נשים, שנהפכו לסמל, סמל לכל אישה במדינת ישראל, סמל האישה התומכת במשפחה בתקופות הקשות האלה.
סלאמה יוסרא: האישה האמיצה, בעלת כושר הישרדות, סמל לכל אם במדינת ישראל, שהצליחה לעזור למשפחתה ולא להתרסק למרות כל הכאבים.
סלאמה יוסרא: חברי הוועדה הנכבדים, לא באתי לכאן להטיל אשמה על שום גורם פה, לא על משרד הפנים, לא על האוצר, לא על ראש המועצה, לא על חברי הכנסת ולא על מדינת ישראל.
סלאמה יוסרא: באתי להגיד שאנחנו באמת לא אשמים במצב שהגיע אליו היום העובדים במועצה המקומית מג'ד אל כרום.
סלאמה יוסרא: עובדים שסובלים כי אין להם משכורת שבעה חודשים.
סלאמה יוסרא: זה מה שאני באתי להגיד פה, לא להטיל אשמה על אף גורם.
סלאמה יוסרא: אנחנו עשינו הכל כעובדים, עבדנו בכבוד.
סלאמה יוסרא: היום אנחנו מקווים שנהיה נרקומנים במדינה הזאת, נרקומנים שמקבלים קצבה מביטוח לאומי ומקבלים תמיכה מהמדינה הזאת, או באמת נהיה פושעים, שמקבלים קצבה, הילדים שלהם מקבלים תמיכות ממדינת ישראל.
סלאמה יוסרא: אבל אנחנו עובדים ואין לנו שום זכות לקבל מאף גורם מפה.
ציון פיניאן: תודה, זה נשמע וגם נכתב.
ציון פיניאן: יש עוד נציג עובדים שרוצה לדבר?
ציון פיניאן: תאמר את שמך בבקשה.
שחאדה סלים: השם שלי הוא שחאד סלים ואני פקיד במועצה המקומית 16 שנים.
ציון פיניאן: בקצרה, אם אפשר, כי אנחנו רוצים לסכם.
שחאדה סלים: כן, כן.
שחאדה סלים: אנחנו מתגלגלים בסבל הזה משנת 98'.
שחאדה סלים: בשנת 98' עמדנו על שמונה משכורות ועד היום זה כמעט אותו מצב.
שחאדה סלים: משרד הפנים תמיד יש לו טענות לתכניות הבראה ואנחנו כבר חווינו שלוש תכניות הבראה.
שחאדה סלים: יצא לנו לשבת עם הממונה של המחוז ב-28 ביוני והממונה אמר לנו במילים האלה: אין תכנית הבראה כי האוצר לא הקצה כסף.
שחאדה סלים: פתאום משרד הפנים והחשב המלווה נזכרו שיש חובות על מג'ד אל כרום ופתאום רוצים את החובות של מס הכנסה, של ביטוח לאומי ושל כל מיני גורמים שבאל שאגור לא שאלו עליהם.
שחאדה סלים: אנחנו בוועד העובדים ארבעה חודשים והגענו לפה, למקום הכי גבוה.
שחאדה סלים: אנחנו תוהים לאן נגיע אם לא נמצא פה פתרון.
שחאדה סלים: תודה.
יואב קליין: אפשר להוסיף כמה משפטים?
ציון פיניאן: משפט קצר, כי אנחנו רוצים עוד לשמוע את נציג האוצר.
יואב קליין: שני משפטים, ברשותך.
יואב קליין: שמי קליין יואב, ממלא מקום יושב ראש ההסתדרות בכרמיאל.
יואב קליין: בעצם מה שקורה פה הוא שמשרד הפנים מתעלם מהאחריות שלו.
ציון פיניאן: אתה מדבר כמו בהסתדרות.
יואב קליין: אני מההסתדרות, מה לעשות?
יואב קליין: היו שלושה כפרים, איחדו אותם לעיר, עשו ניסוי, הניסוי הזה לא הצליח.
יואב קליין: פירקו אותם מחדש ואף אחד לא התייחס לחובות של העבר.
יואב קליין: גם אם ראש המועצה יהיה קוסם, גם אם יגבה 100% לא יוכל לשלם משכורות לעובדים.
יואב קליין: לא יכול להיות מצב שבו ראש רשות נכנס לתפקיד עם 90 מיליון שקל חוב.
יואב קליין: לפני הפירוק היה ממונה מטעם משרד הפנים, כמה היתה הגבייה אז?
יואב קליין: הוא התפטר כי הוא לא היה מסוגל לגבות, הוא לא היה מסוגל לשלם משכורות.
יואב קליין: אנחנו השבתנו את העובדים והופיע ראש הרשות הממונה מטעם משרד הפנים ואמר: אני אחראי, אבל משרד הפנים מתעלם גם ממני.
יואב קליין: הוא השליח של משרד הפנים.
יואב קליין: ראש הרשות מתגאה בזה, וזה בסדר, שהוא שולח עובדים לגבייה, אבל יש להם עוד תפקידים במועצה.
יואב קליין: הם לא גובי כספים, העובדים האלה.
יואב קליין: זה נהיה פטנט חדש – שלוש הרשויות שולחות את כל העובדים שלהם להתעסק מהבוקר עד הלילה רק בגבייה.
יואב קליין: זה מה שמשרד הפנים רוצה?
ציון פיניאן: טוב, תודה רבה.
ציון פיניאן: נציג השלטון המקומי, בבקשה.
ציון פיניאן: יסכם נציג האוצר.
ריאן כאמל: שמי ריאן כאמל, אני סמנכ"ל מרכז השלטון המקומי.
ריאן כאמל: אדוני, להערכתי, אם נצמצם את העניין רק בשכר העובדים אנחנו מחטיאים את המטרה.
ריאן כאמל: הבעיה היא לא רק שכר העובדים, אלא זה עניין של זמן, שיצטרפו לך כאן עשרות ראשי רשויות מהמגזר הערבי ותזכור את השם שלי ואת מה שאני אומר לך.
ריאן כאמל: מי שמשלם משכורות היום במגזר הערבי, דע לך שהוא לא נותן שירות כי הסכום מוגבל.
ריאן כאמל: ידוע שיש כך וכך למגזר הערבי ולא כל אחד שמשלם משכורות ממלא את התפקיד שלו.
ריאן כאמל: זה עניין אחד.
ריאן כאמל: העניין השני – נציג משרד הפנים אומר: תוותר על X, תוותר על Y. אין בעיה, במסגרת מה?
ריאן כאמל: אני שואל אותו: יש תכנית הבראה?
ריאן כאמל: אין תכנית הבראה.
ריאן כאמל: איך אתם, משרד הפנים, מרשים שהעניינים יתנהלו בלי תכנית הבראה או הסדר נושים?
ריאן כאמל: ראש המועצה ביקש מכם לעשות הסדר נושים.
ריאן כאמל: אני נגד הסדר נושים ואמרתי לו את זה בטלפון, אבל צריך לשבת ולפחות לשים את המתווה, באיזה כיוון אנחנו צריכים ללכת.
ריאן כאמל: כך לפטר אנשים בלי תכנית הבראה?
ריאן כאמל: בלי מתווה?
ריאן כאמל: בלי דרך לאן אנחנו צריכים להגיע?
ריאן כאמל: לכן, מרכז השלטון המקומי קבע פגישה עם ראש הרשות אצלנו במרכז השלטון המקומי עם כל מנהלי המחלקות אצלנו ב-21 באוגוסט.
ריאן כאמל: בלי שנשב כולנו – האוצר, משרד הפנים, ההסתדרות, ראש הרשות ומרכז השלטון המקומי – לא נוכל להגיע לפתרון כי כל גוף לחוד לא יכול לפתור את הבעיה.
ריאן כאמל: אנחנו חייבים לעשות את זה כולנו ביחד.
ריאן כאמל: לכן, אדוני היושב ראש, אני מבקש שנציג ההסתדרות ונציג משרד הפנים יצטרפו אלינו.
ריאן כאמל: ב-21 לחודש כולנו נמצאים עם ראש הרשות במרכז השלטון המקומי, נשב מסביב לשולחן ולפחות נשים את המתווה באיזה כיוון אנחנו צריכים לפתור את הבעיה.
ריאן כאמל: כך נדבר, נצא מכאן והכל יישאר אותו הדבר.
ציון פיניאן: תודה רבה, תודה.
ציון פיניאן: הכל נקלט ונשמע.
ציון פיניאן: נציג האוצר, מה שמך, בבקשה?
סימן טוב: יונתן בר סימן טוב.
סימן טוב: לעניין תכנית ההבראה, כמו שציינתם, אני מסכים עם זה שהרשות צריכה תכנית הבראה, אבל גם טרם תכנית הבראה אפשר לעשות צעדי התייעלות כלשהם.
סימן טוב: אין ספק שהמפתח להבראת הרשות הוא תכנית הבראה שתשפר את רמת הגבייה, שתתמודד עם החובות של הרשות ובעניין הזה אני יכול לבשר שאנחנו ומשרד הפנים נמצאים על סף חתימה של מסגרת כללית לתכנית הבראה והיא נמצאת כרגע בישורת האחרונה.
ציון פיניאן: אני אסכם.
חיים אורון: תכנית הבראה למג'ד אל כרום.
סימן טוב: מסגרת כללית לכל הרשויות.
מוחמד מנע: אני רוצה לומר כמה דברים.
חיים אורון: מסגרת כללית לכל הרשויות.
ציון פיניאן: ברשותכם, אני רוצה לסכם.
ציון פיניאן: א. ועדת הכספים שמעה את כל הצדדים בנושא בעייתיו של היישוב מג'ד אל כרום ומציעה/ממליצה/ מחליטה: 1. הפתרון יכול להיות רק בהידברות.
ציון פיניאן: 2. ועדת הכספים מבקשת מנציגי הרשות, הפנים, האוצר, העובדים והשלטון המקומי לשבת ולהגיע להסכמים או למציאת פתרון בעדיפות עליונה לתשלום השכר לעובדים ראשית, ופתרון לטווח ארוך ולא פתרון ככיבוי שריפה.
ציון פיניאן: פרק הזמן שתגיעו לנושא הזה הוא תוך חודש ימים.
מגלי והבה: ולדווח לוועדת הכספים.
ציון פיניאן: ולדווח לוועדת הכספים על מציאת הפתרון.
ציון פיניאן: אולי נלמד אותו לשאר היישובים.
ציון פיניאן: תודה רבה, הישיבה נעולה.
ציון פיניאן: אני מתכבד לפתוח את ישיבת ועדת הכספים בהצעתו של אורי אריאל בנושא כספי מס ערך מוסף הפלסטינים.
ציון פיניאן: אורי אריאל בבקשה.
אורי אריאל: זו הייתה בקשה לדיון מהיר.
אורי אריאל: המציאות היא שהרשות הפלסטינית מפעילה כרגע טרור כלכלי כלפי היושבים ביהודה בירושלים.
ציון פיניאן: חרם.
אורי אריאל: אני קורא לזה טרור כלכלי.
אורי אריאל: כאשר אין ספק שזה נוגע גם בקבלנים ובעסקים בתוך מדינת ישראל, מתייחסים כאילו יש הפרדה בין שטח כזה ואחר.
אורי אריאל: כידוע כלכלה היא לא כלכלה גיאוגרפית שמתחילה פה ונגמרת שם אלא היא משפיעה על כולם.
אורי אריאל: במציאות הזאת מדינת ישראל צריכה לנקוט באמצעים משלה.
אורי אריאל: אחת מההצעות שעלתה מאיגוד התעשיינים, אני רוצה להביא אותה כאן בפני ועדת הכספים, שישראל לא תגבה את מס הערך המוסף עבור הרשות הפלסטינית.
אורי אריאל: יש היום הסדר שלמיטב ידיעתי מעוגן בהסכמי פריז שהם חלק מהסכמי אוסלו, שאומרים שישראל תגבה את המס ערך מוסף - - -
ציון פיניאן: היום ישראל גובה את מס הערך המוסף?
אורי אריאל: ישראל גובה את מס הערך המוסף ומעבירה אותו לרשות הפלסטינית.
אורי אריאל: זה מעין שירות אקסטרה.
אורי אריאל: אנחנו לא קובעים אם הם יגבו מס ערך מוסף או לא, הרשות הפלסטינית רוצה לגבות שתגבה.
אורי אריאל: אנחנו לא צריכים להיות הגובים והמפעילים שלה בכל מה שקשור בזה.
אורי אריאל: לדעתי אם ישראל תודיע שהיא לא גובה יותר, לפחות לתקופת ניסיון במשך של חצי שנה ואז העניין יבחן מחדש, זה יהיה דבר ראוי ומתאים.
חיים אורון: לדעתי גם את עניין הבלו על הדלק.
אורי אריאל: אם חבר הכנסת חיים אורון יתעקש להוסיף את הבלו על הדלק - - -
חיים אורון: גם על הסיגריות, זה כסף רב.
חיים אורון: יש סיכוי שנסכים לכך.
חיים אורון: אנחנו כנראה לא נתנגד לכך.
חיים אורון: בעצם אנחנו כבר מסכימים לכך.
חיים אורון: שהם יגבו ממי שהם רוצים הרי יש להם משטרה חזקה ועכשיו הם שולטים בשטח והם יכולים לעשות את כל העבודה הזאת לבדם.
חיים אורון: זה יוסיף להם גם הרבה משרות וייתן תעסוקה להרבה אנשים.
חיים אורון: אומרים שלשלום הכלכלי יש ערך מיוחד.
חיים אורון: זו הצעתי לוועדה ושהוועדה תפעל ותקרא לממשלה להביא למצב שישראל לא תגבה עבורם את מס ערך מוסף, לא את הבלו על הדלק ועל דברים נוספים.
חיים אורון: מהי עמדתה של הממשלה?
ציון פיניאן: נמצא כאן נציג הממשלה?
דודי קופל: אני מהלשכה המשפטית של משרד האוצר.
דודי קופל: אני אתייחס באופן כללי לנושא.
דודי קופל: משרד האוצר פועל בנושא הזה לפי החלטות הממשלה.
דודי קופל: בעבר בשתי הזדמנויות הממשלה עיכבה מטעמים ביטחוניים ומדיניים העברה של מיסים שונים לרשות הפלסטינית.
דודי קופל: מובן שמשרד האוצר יפעל ככל שהממשלה תחליט כך הוא יפעל בהתאם.
דודי קופל: כרגע אין החלטת ממשלה בעניין הזה.
ציון פיניאן: מה זאת אומרת?
דודי קופל: אני מייצג את משרד האוצר.
דודי קופל: משרד האוצר פועל בנושא הזה - - -
ציון פיניאן: הם חשבו בנושא?
דודי קופל: אני מייצג את משרד האוצר, משרד האוצר פועל בעניין בהתאם להחלטות הממשלה.
דודי קופל: אני לא יכול לייצג בעניין הזה מעבר למשרד האוצר.
אורי אריאל: בדיון דומה לזה בוועדת הכלכלה נשאלה שאלה האם זה חוקי, בזמנו זה נבדק ואמרו שזה חוקי וזה אפשרי.העניין הזה נעשה בעבר כפי שציין נציג האוצר.
אורי אריאל: הדברים נבדקו בזמנו ונעשו וניתן לחזור עליהם.
ציון פיניאן: בעבר הקפיאו את הגביה?
דודי קופל: בשתי ההזדמנויות שונות בעבר הקפיאו את העברת הכספים, אני מדגיש שלא הקפיאו את הגביה.
דודי קופל: זה דבר שונה ממה שחבר הכנסת אורי אריאל מציע.
דודי קופל: הגביה נמשכה וההעברה לא בוצעה.
דודי קופל: זה שונה לחלוטין גם מהבחינה המשפטית.
דודי קופל: צריך להדגיש בעניין הזה שכאשר בסופו של דבר הממשלה החליטה על העברת הכספים שעוכבו עלו סוגיות בנוגע לריבית על הכספים שלא הועברה.
דודי קופל: זו חשיפה שאליה נחשפת המדינה ככל שהיא מחליטה שלא להעביר את הכספים האלה.
חיים אורון: ראשית, כדי למנוע אי הבנה אני נגד חרם מכל סוג שהוא.
חיים אורון: אני חושב שזה לא נכון וזה לא מועיל.
חיים אורון: אני מקווה שאף אחד לא יכעס עלי, אני גם לא בטוח שהחרם עכשיו על טורקיה הוא נכון.
חיים אורון: אנחנו כל הזמן כועסים על חרם וזה בדרך כלל חרב פיפיות.
חיים אורון: במקרה הזה אני חושב שהחרם הזה לא במקומו ואני מבין את הכעסים של האנשים ושאני מבין שהשבוע נדון בחוק איך לקנוס ישראלי שתומך בחרם.
חיים אורון: מה שמציע אורי אריאל הוא מאוד פשוט.
חיים אורון: אנחנו נמכור דלק בלי בלו, הנימוק העיקרי הוא לא לעזור לפלסטינים אלא לעזור לעצמנו.
חיים אורון: לגבי הדלק אני אסביר לך בדיוק איפה יעבור הצינור  זה יהיה מהגדה בחזרה לישראל וימכרו אותו בלי בלו.
חיים אורון: הסכמי פריז לא עשו טובה לפלסטינים.
חיים אורון: בהסכמי פריז אנחנו אמרו שראשית יש כאן אזור מכס אחד ולכן עבור מכונית שמגיעה לרמאללה משלמים מכס כמו על מכונית שמגיעה לתל אביב.
חיים אורון: אחרת המכונית תגיע לרמאללה בלי מכס, והרשות הפלסטינית לא תוותר על המכס או לפחות תגבה חצי מהמכס בישראל, והמכונית תגיע בשליש מחיר לארץ.
חיים אורון: אז אני בטוח שמאיגוד התעשיינים תצא צעקה שזה לא בסדר.
חיים אורון: אי אפשר להחזיק את המקל בשתי הקצוות.
חיים אורון: עשינו הסכם שאי אפשר להעביר לגדה המערבית ולרצועת עזה.
חיים אורון: לשם מה רוצים שהסחורות לעזה יעברו דרך נמל אשדוד?
חיים אורון: - כי שם גובים את המיסים בדיוק כמו שגובים על הסחורות שמגיעות לבאר שבע, זה אותו מכס בדיוק.
חיים אורון: מי גובה?
חיים אורון: – אנחנו גובים, הכסף אצלנו.
חיים אורון: צדק נציג האוצר שהיו תקופות שלא הפסיקו לגבות כמו שאורי אריאל מציע, כי אם מפסיקים לגבות ברור מה יקרה כאן.
חיים אורון: מחר יהיו שתי מערכות מחירים וכל אחד מבין מה יקרה.
חיים אורון: אני בטוח ששרגא ברוש יגיע ראשון לכאן ויגיד השתגעתם אתם מתחרים בי בלי מכס?
חיים אורון: אני שלמתי מכס ושילמתי מס ערך מוסף והם כלום.
חיים אורון: כל הרעיון היה לא לייצר פערים גדולים, והיו על כך ויכוחים מאוד גדולים.
חיים אורון: אורי אריאל כמו שישנם הרבה תחומים שאני מאוד כועס ומה שנשאר לי בסוף זה לקבל אולקוס, אותו דבר זה גם לך.
ציון פיניאן: אתה אומר שזה בלתי אפשרי.
חיים אורון: הכלי הזה הוא לא נכון, הוא לא צודק.
חיים אורון: אנחנו גובים מס על מוצרים והכסף נמצא אצלנו.
חיים אורון: זה שעשו כל פעם משחקים ובכל פעם היו מגיעים שרי חוץ, בדרך כלל בקדנציות האחרונות זו שרת חוץ, ואז היו מעבירים כסף וזה מאוד מכובד.
חיים אורון: בעיניי חלק מהישראלים זה מאוד טוב.
חיים אורון: היו תקופות שהשרה קונדוליסה רייס הייתה בארץ ואמרה להעביר כסף ואז היו מעבירים כסף.
חיים אורון: אולי.
חיים אורון: אתם רוצים התנהגות כזאת?
חיים אורון: – ישראל הגאה מורידה את המחסום מעזה כשהיא חוטפת בראש.
חיים אורון: כשאומרים בשקט "תורידו את המחסום כי הוא לא עוזר" עונים "עזוב אתה תבוסתן".
חיים אורון: פתאום בנימין נתניהו אומר שהוא בכלל חשב על זה כבר לפני שנה, לפני המשט הוא חשב על זה רק פתאום ירד לו הרעיון והוא ויתר על המחסום בעזה.
חיים אורון: אי אפשר היה להפוך את המצור הזה עם רשימה חיובית ולא עם רשימה שלילית כמו שהציעו אנשים בשנה וחצי אחרונה?
חיים אורון: הם ידעו שזה לא יעיל.
חיים אורון: אותו הדבר יהיה כאן.
חיים אורון: הרי השלב הבא דקה אחרי מה שאורי אריאל מציע ומתקבל, מתחיל חרם לא רק על השטחים אלא על כל מדינת ישראל.
חיים אורון: אני מציע לכל אחד לפעול בנושאים האלה בקצת יותר זהירות.
חיים אורון: מה עוד שזה פשוט לתקוע לעצמנו כדור ברגל.
חיים אורון: השתתפת יחד איתי בדיונים כאן בנושא הדלקים בתקופה מסוימת.
חיים אורון: דלקים התחילו להסתובב בצורה כזאת בגלל  הפרשי מיסים, ובעיקר בתחום הסולר.
חיים אורון: למה אני צריך להגן על זה שתבוא הממשלה, אני אגב בעד ההצעה.
חיים אורון: אני שומע את עצמי ואני בעצם אומר מה איכפת לי.
חיים אורון: שיבוא האוצר, אני רוצה שיובל שטייניץ יבוא לכאן ויסביר לאורי אריאל למה זה מטומטם.
מגלי והבה: אני חושב שכל מי שמנסה לפעול היום באופן הזה כי יש חרם, אני מסכים למה שאמר חבר הכנסת חיים אורון, חרם לא צריך להיות מאף צד,  אבל מי שלא מבין כמה הכלכלה - - -
קריאה: החרם קיים.
מגלי והבה: אבל אחרי ששמעתי את ההצהרות שלכם, גם את החיילים שהתייחסו לדרוזים ואמרו, "שילכו הביתה, תשלחו אותם לכאן נזיז אותם לשם, תשמרו על עצכם ותנהלו את עצמכם וגם נכשיר אתכם כדי שתהיו אזרחים פלסטינים" זה מה שאתם רוצים בסופו של דבר, ואני אומר את זה כהערת אגב.
מגלי והבה: מי שלא מבין שהכלכלה של שני המקומות האלה תלויה אחת בשנייה.
מגלי והבה: אני מכיר אנשי עסקים שמתנהלים במיליוני שקלים מול הפלסטינים והעסק עובד יותר טוב מאשר אצל הפוליטיקאים.
מגלי והבה: מס ערך מוסף משלמים גם האזרחים הישראלים וגם הפוך.
מגלי והבה: מי שמנסה לעשות את זה, זה בדיוק להרוס את השוק ואת כל ההסכמים שנעשו בין שני הצדדים.
מגלי והבה: התוצאה היא שכל כלכלה תתפתח בדרך אחרת ואנחנו יודעים מהן ההשלכות.
מגלי והבה: אין היום מוצר שאי אפשר להבריח בדרך כזאת שבסוף יהיה כאן שוק שחור שלא ניתן להתגבר עליו.
ציון פיניאן: מה אתה מציע?
מגלי והבה: אני מציע לדבר, צריך לחזור לשולחן הדיונים.